Binnelandse sake bly langer oop weens verkiesing | Netwerk24
Deur Sesona Ngqakamba, News24 26 April 2019 09:38
David Hlabane, woordvoerder van die departement, sê die kantoorure van binnelandse sake sal op 6 en 7 Mei verleng word en sal dus oop wees van 07:00 tot 17:00 en op 8 Mei sal dit oop wees van 07:00 tot 21:00.
“Ons doen dit om kiesers te help om hul identiteitsdokumente (slimkaarte en groen ID-boeke) waarvoor hulle reeds aansoek gedoen het af te haal en om aansoek te doen vir nuwe identiteitsdokumente en/of tydelike identiteitsdokumente.”
Hlabane het benadruk tydelike identiteitsdokumente sal onmiddellik uitgereik word sodat mense kan gaan stem.
Oor die departement se webtuiste wat nie behoorlik werk nie, het Hlabane Donderdag gesê dat hulle hard werk daaraan om die probleem te herstel.
Dit is glo veroorsaak deur ’n kragonderbreking. Geen ander rekenaarstelsels word volgens Hlabane negatief geraak nie.
Die webtuiste het egter teen Vrydagoggend steeds nie gewerk nie.
Meer oor: Binnelandse Sake | Identiteitsdokumente | Verkiesing 2019